
ΕΛΛΗΝΙΚΗ ΔΗΜΟΚΡΑΤΙΑ

ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ

ΔΕΛΤΙΟ ΤΥΠΟΥ
                    Αγρίνιο, 02 Σεπτεμβρίου 2026
ΣΥΜΜΕΤΟΧΗ ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ ΣΕ ΔΙΕΘΝΕΙΣ ΕΚΘΕΣΕΙΣ ΑΓΡΟΔΙΑΤΡΟΦΗΣ ΓΙΑ ΤΟ 1Ο ΕΞΑΜΗΝΟ ΤΟΥ 2027

Η Περιφέρεια Δυτικής Ελλάδας σε συνεργασία με τα Επιμελητήρια Αιτωλοακαρνανίας, Αχαΐας και Ηλείας, καθώς και με την Αγροδιατροφική Σύμπραξη Περιφέρειας Δυτικής Ελλάδας, ανακοινώνει την πρόθεσή της να συμμετάσχει με τις επιχειρήσεις του αγροδιατροφικού τομέα στις κάτωθι διεθνείς εκθέσεις για το πρώτο εξάμηνο του 2027 : 
Εκθέσεις Εσωτερικού

1.ΕΞΠΟΤΡΟΦ (ΤΡΟΦΙΜΑ & ΠΟΤΑ) AΘΗΝΑ 30/1/2027- 1/2/2027

2.FOOD EXPO (ΤΡΟΦΙΜΑ-ΠΟΤΑ-ΕΞΟΠΛΙΣΜΟΣ) ΑΘΗΝΑ 20-22/3/2027

3.FRESKON  (ΦΡΕΣΚΑ ΦΡΟΥΤΑ-ΛΑΧΑΝΙΚΑ-ΕΞΟΠΛΙΣΜΟΣ) ΘΕΣ/ΝΙΚΗ 15-17/4/2027

Εκθέσεις Εξωτερικού

1.BIOFACH  (ΒΙΟΛΟΓΙΚΑ Κ ΟΡΓΑΝΙΚΑ ΠΡΟΙΟΝΤΑ) ΝΥΡΕΜΒΕΡΓΗ ΓΕΡΜΑΝΙΑ 16-19/2/2027

Στόχος  είναι η  στήριξη και η ενίσχυση των επιχειρήσεων του αγροδιατροφικού κλάδου με προϊόντα και από τις τρεις Περιφερειακές Ενότητες : Αιτωλοακαρνανίας, Αχαΐας και Ηλείας. Για τον σχεδιασμό και την υλοποίηση των συγκεκριμένων δράσεων έχει συσταθεί κοινή ομάδα εργασίας των πέντε φορέων, η οποία συνεδριάζει τακτικά και διασφαλίζει τον συντονισμό, την αποτελεσματικότητα και τη μέγιστη αξιοποίηση των διαθέσιμων πόρων προς όφελος των επιχειρήσεων.
Προκειμένου να επιτευχθεί ο καλύτερος δυνατός συντονισμός, καλούνται οι ενδιαφερόμενες επιχειρήσεις από την Περιφέρεια Δυτικής Ελλάδας, οι οποίες επιθυμούν την προβολή των προϊόντων τους μέσω του εκθεσιακού περιπτέρου της ΠΔΕ, να εκδηλώσουν το ενδιαφέρον τους για συγκεκριμένες εκθέσεις έως και την Παρασκευή  11/9/2026 επικοινωνώντας με το Επιμελητήριο της αντίστοιχης Περιφερειακής Ενότητας, στέλνοντας ηλεκτρονικό μήνυμα κατά περίπτωση στα email: 
Για ΠΕ Αιτωλοακαρνανίας :  grombol@epimetol.gr

Για ΠΕ Αχαΐας : efidim@e-a.gr

Για ΠΕ Ηλείας : varelas@iliachamber.gr
στο οποίο θα αναγράφουν επωνυμία επιχείρησης, διακριτικό τίτλο, όνομα και email υπευθύνου, έδρα επιχείρησης, κατηγορία προϊόντων και τυχόν πιστοποιήσεις. 

Η επιλογή των επιχειρήσεων, σε περίπτωση που οι αιτήσεις υπερβαίνουν τον προγραμματισμένο χώρο του περιπτέρου, καθώς και το κόστος επιβάρυνσης για την συμμετοχή της κάθε επιχείρησης, θα γνωστοποιηθούν στους ενδιαφερόμενους σε δεύτερο χρόνο. 

Ενημερώνουμε ότι επιχειρήσεις που ακυρώνουν την συμμετοχή, αφού έχουν επιλεγεί και αποδεχθεί την συμμετοχή τους στο περίπτερο, θα αποκλείονται από τις εκθέσεις  αγροδιατροφής για την επόμενη τριετία.

Για οποιαδήποτε διευκρίνιση οι ενδιαφερόμενοι μπορούν να καλούν στα τηλέφωνα επικοινωνίας: 2613608052 & 2613608053 του Τμήματος  Προγραμματισμού και Προγραμμάτων Αγροδιατροφής της Διεύθυνσης Αγροτικής Οικονομίας ΠΔΕ.

www.youtube.com/channel/UCsdqswQWzuJauVMtAQ-iJnQ 

